**SLOVENSKO POZNÁ LAUREÁTOV SLÁVIKA SLOVENSKA 2015**

Vďaka Ministerstvu školstva, vedy, výskumu a športu Slovenskej republiky, ministerstvu kultúry Slovenskej republiky, generálnemu partnerovi Termostav Mráz spol. s.r.o. Košice a Občianskemu združeniu Slávik Slovenska sa 28. júna 2015 v Bratislave - Petržalke v kultúrnom dome Zrkadlový háj uskutočnilo finálové kolo 25. ročníka celoštátnej speváckej súťaže detí  Slávik Slovenska  2015. Finalistov sprevádzala ľudová hudba FS Zobor z Nitry pod primášskou taktovkou Juraja Murína.

V tomto školskom roku sa do súťaže prihlásilo cez školské, obvodné, okresné a krajské kolá 35 000 žiakov základných škôl a základných umeleckých škôl. Košický samosprávny kraj v I. kategórii reprezentovala žiačka ZUŠ Dezidera Štraucha **Nina Maniaková** a v III. kategórii **Štefan** **Vansač**. Obidvaja získali ocenenie **laureát Slávik Slovenska 2015**, ktoré im odovzdal osobne pán Peter Dvorský – garant súťaže. Pán Dvorský sa súťažiacim prihovoril slovami:

„*Veľmi ma potešilo, že sa náš slávik ujal nielen na Slovensku, ale aj vo svete! V Toronte sa v minulom roku uskutočnil už tretí ročník Kanadského slávika a v New Yorku sa uskutočnil druhý ročník Amerického slávika! Deti našich krajanov, slávičkovia tak z Kanady, ako aj zo Spojených štátov, vás všetkých srdečne pozdravujú a tešia sa na možné budúce stretnutie. Slovenská ľudová pieseň je neoceniteľné bohatstvo, na ktorom vyrástli celé generácie tvorcov, počnúc spevákmi, hudobníkmi, či našimi významnými hudobnými skladateľmi, ktorých pozná celý svet. Za vynikajúcu interpretáciu ľudovej piesne patrí poďakovanie nielen interpretom, ale predovšetkým pedagógom a rodičom, ktorí vedú deti k spoznávaniu slovenskej ľudovej piesne.“*

Odbornú porotu tvorili mená ako **Doc. Peter Dvorský, garant súťaže (predseda)  
PhDr. Ondrej Demo, CSc.   
PhDr. Stanislav Bachleda   
Ing. Marián Veselský   
PaedDr. Angela Vargicová   
Ing. Jozef Tkáčik   
Mgr. Art. Magdaléna Rovňáková, ArtDr.   
Mária Čírová (dvojnásobná víťazka SS 1996, 1999)   
Michal Seredič, víťaz 1. ročníka súťaže, 1991)   
PhDr. Peter Štilicha (tajomník)**

V slávnostnom galakoncerte sa spevákom predstavila známa slovenská speváčka ľudových piesní **Hanka Hulejová** a jej vnučka Simona Hulejová.

**Finalisti - I. kategória (žiaci prvých až tretích ročníkov ZŠ a žiaci ZUŠ)**  
  
NINA MANIAKOVÁ, ZUŠ Smižany, Košický kraj  
ZUZANA HRUŠKOVÁ, ZŠ sv. dona Bosca, Zlaté Moravce, Nitriansky kraj  
SAMUEL SZABÓ, ZŠ s MŠ Trnková, Bratislava – Jarovce, Bratislavský kraj  
NATÁLIA LETTRICHOVÁ, Spojená škola ZŠ s MŠ Horné Rakovce, Žilinský kraj  
ALŽBETA VÁRADIOVÁ, ZŠ V. Mináča, Klenovec, Banskobystrický kraj  
VANDA MARINČÁKOVÁ, ZŠ Laborecká, Humenné, Prešovský kraj  
SOŇA MARADÍKOVÁ, ZŠ Dolné hony, Trenčín, Trenčiansky kraj  
LÍVIA PETRÁŠOVÁ, ZŠ Sekule, Trnavský kraj  
  
**Finalisti - II. kategória (žiaci štvrtých až šiestych ročníkov ZŠ, resp. prvých ročníkov osemročných gymnázií a žiaci ZUŠ)**  
  
TAMARA KRIVÁKOVÁ, ZŠ L. Novomeského, Košice, Košický kraj  
LAURA ILEČKOVÁ, ZŠ Fatranská 14, Nitra, Nitriansky kraj  
KATARÍNA PÓŇOVÁ, ZŠ Bratislava – Rusovce, Bratislavský kraj  
MARTIN MACHAJDA, ZŠ s MŠ Oravská Polhora, Žilinský kraj  
LAURA RENDEKOVÁ, Gymnázium B. S. Timravy, Lučenec, Banskobystrický kraj  
MÁRIA TREMKOVÁ, ZŠ G. Haina, Levoča, Prešovský kraj  
PETER SÁDECKÝ, ZŠ Domaniža, Trenčiansky kraj  
SÁRA BEHANCOVÁ, ZUŠ Skalica, Trnavský kraj  
  
**Finalisti - III. kategória (žiaci siedmych až deviatych ročníkov ZŠ, resp. druhých až štvrtých ročníkov osemročných gymnázií a žiaci ZUŠ)**  
  
ŠTEFAN VANSAČ, ZUŠ Smižany, Košický kraj   
REBEKA HALÁDIKOVÁ, Katolícka škola SŠ A. Bernoláka, Nové Zámky, Nitriansky kraj  
PAULÍNA ŠOLCOVÁ, ZUŠ Exnárova, Bratislava, Bratislavský kraj  
NIKOLA SIMANOVÁ, ZŠ Márie Medveckej, Tvrdošín, Žilinský kraj  
KRISTÍNA KOTOROVÁ, Gymnázium F. Švantnera, Nová Baňa, Banskobystrický kraj  
SAMUEL ADAM, ZŠ s MŠ Sedlice, Prešovský kraj  
JÚLIA ŠUJANOVÁ, Piaristické gymnázium, Prievidza, Trenčiansky kraj  
ELIŠKA KRCHŇÁKOVÁ, ZUŠ M. Š. Trnavského, Trnava, Trnavský kraj

**Mgr. Marcela Maniaková**